Zuiak Preso eta Iheslariei Bertsotan
Channel: Zuiako Herri Komunikabidea
Date: 26/12/2014

Gabonak heldu dira berriro
hori ematen du behintzat
zoriona ta poza kaletan
zoritxarrez ez denontzat
zelda batean sartuta daude
lagun batzuen ametsak
gure bertsoak eta kantuak 
falta diren guztientzat.

Senide eta lagunek ere
betetzen dute kondena
ehundaka kilometro astero
lur arrotzetan barrena
tarte txiki batez ikusteko
hainbeste maite dutena
hurrengo_hilabeteko bisita
izan dadila azkena.


Guztion konpromezuarekin
izango dugu aukera
borrokatuz eta parte hartuz 
egingo dugu aurrera
den-denak etxera ekartzea
lortuko dugu batera
goazen ba kartzelak hustutzera
ta kaleak betetzera.


Bakardadea sufrimendua
hori bera da kartzela
maitasunez oroitzen ditugu
ezin liteke bestela
gure_arnasak dirauen artean
ez da itzaliko kandela
entzun dezatela haiengatik
kantuan ari garela.